Σπανακόρυζο (βίντεο)
Η πιο κλασική, οικογενειακή συνταγή για το παραδοσιακό σπανακόρυζο στην καλύτερη εκδοχή του, με άφθονα μυρωδικά.
500 γρ. τρυφερά φύλλα σπανάκι,  καθαρισμένα, πλυμένα, στεγνωμένα και κομμένα με το χέρι σε μέτρια κομμάτια, 1 μεγάλο πράσο, (το λευκό και το τρυφερό πράσινο μέρος), ψιλοκομμένο, 4 – 5 φρέσκα κρεμμυδάκια, ψιλοκομμένα, 250 γρ.ρύζι, Καρολίνα Σερρών, 1 λίτρο σπιτικός ζωμός λαχανικών ζεστός ή νερό, χυμός από 1 λεμόνι  (ή όσο μας αρέσει), 1 μάτσο άνηθος, ψιλοκομμένος, 2 μάτσα μαϊντανός, ψιλοκομμένος, 100 ml ελαιόλαδο, αλάτι, φρεσκοτριμμένο πιπέρι
Σε μια φαρδιά κατσαρόλα ζεσταίνουμε το ελαιόλαδο σε μέτρια φωτιά και σοτάρουμε το πράσο και τα φρέσκα κρεμμυδάκια για 3 – 4 λεπτά, μέχρι να μαραθούν κάπως.Προσθέτουμε το ρύζι και συνεχίζουμε το σοτάρισμα για άλλα 2 – 3 λεπτά, ανακατεύοντας με μια ξύλινη κουτάλα, μέχρι να γυαλίσουν οι κόκκοι του.  Προσθέτουμε στην κατσαρόλα το σπανάκι και ανακατεύουμε για 2  - 3 λεπτά, μέχρι να μαραθεί. Ρίχνουμε τον ζωμό ή το νερό, χαμηλώνουμε τη φωτιά, σκεπάζουμε με το καπάκι και σιγομαγειρεύουμε για 20 λεπτά, μέχρι να φουσκώσει το ρύζι και να απορροφήσει τα περισσότερα υγρά. Θέλουμε το φαγητό ζουμερό.Τότε, αποσύρουμε το σκεύος από τη φωτιά και προσθέτουμε τον χυμό λεμονιού, τον άνηθο, το μαϊντανό, αλάτι και πιπέρι και ανακατεύουμε. Αν θέλουμε, ραντίζουμε με ένα λίγο ωμό ελαιόλαδο και σερβίρουμε. 
Ρύζι,Σπανάκι,Vegan,Νηστίσιμα,Χορτοφαγικά